CELEX: 32011L0094
Language: mt
Date: 2011-11-28 00:00:00
Title: Direttiva tal-Kummissjoni 2011/94/UE tat- 28 ta’ Novembru 2011 li temenda d-Direttiva 2006/126/KE tal-Parlament Ewropew u tal-Kunsill dwar il-liċenzji tas-sewqan

29.11.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 314/31
            
         DIRETTIVA TAL-KUMMISSJONI 2011/94/UE
   tat-28 ta’ Novembru 2011
   li temenda d-Direttiva 2006/126/KE tal-Parlament Ewropew u tal-Kunsill dwar il-liċenzji tas-sewqan
   IL-KUMMISSJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2006/126/KE tal-Parlament Ewropew u tal-Kunsill tal-20 ta’ Diċembru 2006 dwar il-liċenzji tas-sewqan (1), u b’mod partikolari l-Artikolu 8 tagħha,
   Billi:
   
               (1)
            
            
               L-Anness I għad-Direttiva 2006/126/KE jistabbilixxi l-mudell li abbażi tiegħu l-Istati Membri għandhom jintroduċu l-liċenzji nazzjonali tas-sewqan. Bid-dħul fis-seħħ tat-Trattat ta’ Lisbona fl-1 ta’ Diċembru 2009, ir-referenza għall-Komunità fil-liċenzja tas-sewqan għandha tinbidel b’referenza għall-Unjoni Ewropea. Il-mudell għandu wkoll jiġi aġġornat biex jirrifletti l-adeżjoni tal-Bulgarija u r-Rumanija mal-Unjoni Ewropea.
            
         
               (2)
            
            
               Skont l-Anness I għad-Direttiva 2006/126/KE, il-mudell tal-Unjoni Ewropea għal-liċenzji tas-sewqan għandu jindika l-kategorija tal-vetturi li d-detentur huwa intitolat li jsuq.
            
         
               (3)
            
            
               Huwa neċessarju li l-mudell tal-Unjoni Ewropea għal-liċenzji tas-sewqan jiġi aġġornat fid-dawl tal-kategoriji l-ġodda tal-vetturi introdotti bid-Direttiva 2006/126/KE. B’mod partikolari, ġew introdotti l-liċenzji tas-sewqan għall-kategorija AM (mopeds) u l-kategorija A2 (muturi) u dawn ser ikunu applikabbli mid-19 ta’ Jannar 2013. Għaldaqstant, il-mudell tal-Unjoni Ewropea għal-liċenzji tas-sewqan għandu jiġi aġġustat.
            
         
               (4)
            
            
               Għaldaqstant, id-Direttiva 2006/126/KE għandha tiġi emendata skont dan.
            
         
               (5)
            
            
               L-Istati Membri huma inkorraġġiti biex ifasslu għalihom infushom u fl-interess tal-Unjoni, it-tabelli tagħhom infushom li, safejn ikun possibbli, għandhom juru l-korrelazzjoni bejn din id-Direttiva u l-miżuri ta’ transpożizzjoni, u li dawn it-tabelli jsiru pubbliċi.
            
         
               (6)
            
            
               Il-miżuri pprovduti f’din id-Deċiżjoni huma skont l-opinjoni tal-Kumitat tal-liċenzji tas-sewqan,
            
         ADOTTAT DIN ID-DIRETTIVA:
   Artikolu 1
   L-Anness I għad-Direttiva 2006/126/KE ġie emendat kif muri fl-Anness.
   Artikolu 2
   Transpożizzjoni
   1.   L-Istati Membri għandhom jaddottaw u jippubblikaw, sa mhux aktar tard mit-30 ta’ Ġunju 2012, il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma’ din id-Direttiva. Għandhom minnufih jgħarrfu lill-Kummissjoni dwar dan.
   L-Istati Membri għandhom japplikaw dawn id-dispożizzjonijiet mid-19 ta’ Jannar 2013.
   Meta l-Istati Membri jadottaw dawk id-dispożizzjonijiet, dawn għandhom jirreferu għal din id-Direttiva jew ikunu akkumpanjati mit-tali referenza waqt il-pubblikazzjoni uffiċjali tagħhom. L-Istati Membri għandhom jiddeċiedu kif għandha ssir din ir-referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert b’din id-Direttiva.
   Artikolu 3
   Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   Artikolu 4
   Din id-Direttiva hija indirizzata lill-Istati Membri.
   
      Magħmul fi Brussell, it-28 ta’ Novembru 2011.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 403, 30.12.2006, p. 18.
   
      ANNESS
      L-Anness I għad-Direttiva 2006/126/KE hu emendat kif ġej:
      
                  1.
               
               
                  It-titolu huwa sostitwit b’li ġej:
                  “DISPOŻIZZJONIJIET DWAR IL-MUDELL TAL-UNJONI EWROPEA TAL-LIĊENZJA TAS-SEWQAN”
               
            
                  2.
               
               
                  Fil-punt (1), il-kliem “mudell tal-Komunità tal-liċenzja tas-sewqan” qed jiġu sostitwiti bil-kliem “mudell tal-Unjoni Ewropea tal-liċenzja tas-sewqan”.
               
            
                  3.
               
               
                  Fil-punt (3), il-punt (c) hu sostitwit b’li ġej:
                  
                              “(c)
                           
                           
                              il-marka distintiva tal-Istat Membru li joħroġ il-liċenzja, stampata fin-negattiv f’rettangolu ikħal u mdawwar b’ċirku ta’ tnax-il stilla safra; il-marki distintivi għandhom ikunu kif ġejjin:
                              
                                 B: Il-Belġju
                              
                                 BG: Il-Bulgarija
                              
                                 CZ: Ir-Repubblika Ċeka
                              
                                 DK: Id-Danimarka
                              
                                 D: Il-Ġermanja
                              
                                 EST: L-Estonja
                              
                                 GR: Il-Greċja
                              
                                 E: Spanja
                              
                                 F: Franza
                              
                                 IRL: L-Irlanda
                              
                                 I: L-Italja
                              
                                 CY: Ċipru
                              
                                 LV: Il-Latvja
                              
                                 LT: Il-Litwanja
                              
                                 L: Il-Lussemburgu
                              
                                 H: L-Ungerija
                              
                                 M: Malta
                              
                                 NL: Il-Pajjiżi l-Baxxi
                              
                                 A: L-Awstrija
                              
                                 PL: Il-Polonja
                              
                                 P: Il-Portugall
                              
                                 RO: Ir-Rumanija
                              
                                 SLO: Is-Slovenja
                              
                                 SK: Is-Slovakkja
                              
                                 FIN: Il-Finlandja
                              
                                 S: L-Isvezja
                              
                                 UK: Ir-Renju Unit”.
                           
                        
            
                  4.
               
               
                  Fil-punt (3), li jikkonċerna l-pagna 1 tal-liċenzja tas-sewqan, il-punt (e) qed jiġi sostitwit b’ dan li ġej:
                  
                              “(e)
                           
                           
                              il-kliem ‘Mudell tal-Unjoni Ewropea’ fil-lingwa(i) tal-Istat Membru li joħroġ il-liċenzja u l-kliem ‘Liċenzja tas-Sewqan’ fil-lingwi l-oħra tal-Unjoni Ewropea, stampati bir-roża biex jiffurmaw l-isfond tal-liċenzja:
                              
                                           
                                       
                                       
                                          Свидетелство за управление на МПС
                                       
                                    
                                           
                                       
                                       
                                          Permiso de Conducción
                                       
                                    
                                           
                                       
                                       
                                          Řidičský průkaz
                                       
                                    
                                           
                                       
                                       
                                          Kørekort
                                       
                                    
                                           
                                       
                                       
                                          Führerschein
                                       
                                    
                                           
                                       
                                       
                                          Juhiluba
                                       
                                    
                                           
                                       
                                       
                                          Άδεια Οδήγησης
                                       
                                    
                                           
                                       
                                       
                                          Liċenzja tas-Sewqan
                                       
                                    
                                           
                                       
                                       
                                          Ajokortti Permis de conduire
                                       
                                    
                                           
                                       
                                       
                                          Ceadúas Tiomána
                                       
                                    
                                           
                                       
                                       
                                          Patente di guida
                                       
                                    
                                           
                                       
                                       
                                          Vadītāja apliecība
                                       
                                    
                                           
                                       
                                       
                                          Vairuotojo pažymėjimas
                                       
                                    
                                           
                                       
                                       
                                          Vezetői engedély
                                       
                                    
                                           
                                       
                                       
                                          Liċenzja tas-Sewqan
                                       
                                    
                                           
                                       
                                       
                                          Rijbewijs
                                       
                                    
                                           
                                       
                                       
                                          Prawo Jazdy
                                       
                                    
                                           
                                       
                                       
                                          Carta de Condução
                                       
                                    
                                           
                                       
                                       
                                          Permis de conducere
                                       
                                    
                                           
                                       
                                       
                                          Vodičský preukaz
                                       
                                    
                                           
                                       
                                       
                                          Vozniško dovoljenje
                                       
                                    
                                           
                                       
                                       
                                          Körkort;
                                       
                                    
                                           
                                       
                                       
                                          Körkort;”
                                       
                                    
                        
            
                  5.
               
               
                  Fil-punt (3), li jikkonċerna l-pagna 2 tal-liċenzja tas-sewqan:
                  
                              —
                           
                           
                              Il-punti (a)10 u (a)11 għandhom jiġu sostitwiti b’dan li ġej:
                              
                                          “10.
                                       
                                       
                                          id-data tal-ewwel ħruġ għal kull kategorija (din id-data għandha tiġi ripetuta fuq il-liċenzja l-ġdida fil-każ ta’ bidliet jew skambji sussegwenti); kull parti tad-data għandha tinkiteb b’żewġ ċifri u fis-sekwenza li ġejja: jum.xahar.sena (JJ.XX.SS);
                                       
                                    
                                          11.
                                       
                                       
                                          data tal-iskadenza għal kull kategorija kull parti tad-data għandha tinkiteb b’żewġ ċifri u fis-sekwenza li ġejja: jum.xahar.sena (JJ.XX.SS);”
                                       
                                    
                        
                              —
                           
                           
                              Fil-punt (a)(12), l-ewwel inċiż, il-kliem “kodiċi armonizzati tal-Komunità” qed jiġu sostitwiti bil-kliem “kodiċi armonizzati tal-Unjoni Ewropea”.
                           
                        
                              —
                           
                           
                              Fil-punt (a)(12), il-kodiċi 95 qed tiġi sostitwita b’dan li ġej:
                              
                                 
                                             “95.
                                          
                                          
                                             Sewwieq li hu d-detentur ta’ CPC li jissodisfa l-obbligu ta’ kompetenza professjonali msemmi fid-Direttiva 2003/59/KE sa … (pereżempju.: 95(01.01.12))”
                                          
                                       
                           
                        
                              —
                           
                           
                              Il-punt (b) qed jiġi sostitwit b’dan li ġej:
                              
                                          “(b)
                                       
                                       
                                          spjegazzjoni tal-punti numerati li ġejjin li jidhru fil-paġni 1 u 2 tal-liċenzja: 1, 2, 3, 4(a), 4(b), 4(c), 5, 10, 11 u 12;
                                          Jekk Stat Membru jkun jixtieq li jdaħħal l-entrati b’lingwa nazzjonali li ma tkunx waħda minn dawn li ġejjin: Il-Bulgaru, iċ-Ċek, i-Daniż, l-Olandiż, l-Ingliż, l-Estonjan, il-Finlandiż, il-Franċiż, il-Ġermaniż, il-Griek, l-Ungeriż, it-Taljan, il-Latvjan, il-Litwan, il-Malti, il-Pollakk, il-Portugiż, ir-Rumen, is-Slovakk, is-Sloven, l-Ispanjol jew l-Isvediż, dan għandu jifformola verżjoni bilingwa tal-liċenzja billi juża waħda mil-lingwi msemmija hawn fuq, bla ħsara għad-dispożizzjonijiet l-oħra ta’ dan l-Anness;”
                                       
                                    
                        
                              —
                           
                           
                              Fil-punt (c), il-kliem “mudell tal-liċenzji tal-Komunità’ qed jiġu sostitwiti bil-kliem ‘mudell tal-Unjoni Ewropea tal-liċenzji tas-sewqan”.
                           
                        
            
                  6.
               
               
                  Fil-punt 4, qed jiżdied il-punt (c) li ġej:
                  
                              “(c)
                           
                           
                              L-informazzjoni miġbura fuq quddiem u fuq in-naħa ta’ wara tal-karta għandha tkun tinqara sew, u għall-punti 9 sa 12 fuq in-naħa ta’ wara għandu jintuża karattru li jkollu għoli minimu ta’ 5 punti.”
                           
                        
            
                  7.
               
               
                  Il-mudell tal-Komunità tal-liċenzji tas-sewqan huwa sostitwit b’dan li ġej:
                  “MUDELL TAL-UNJONI EWROPEA TAL-LIĊENZJA TAS-SEWQAN
                  
                  
                     Paġna 1
                  
                  
                     Paġna 2
                  
                  
                      ”
               
            
                  8.
               
               
                  Il-kampjun tal-mudell tal-liċenzja jiġi mħassar.